Danmark har vundet sine to første badmintontitler i år. Det står klart, efter der var succes både i damedouble og herredouble ved Grand Prix Gold-turneringen Syed Modi International. Christinna Pedersen og Kamilla Rytter Juhl var de første danskere i aktion, og de havde ingen problemer med at vinde 21-16, 21-18. Mens der ingen problemer var i første sæt, så det anderledes ud for damedoublen i andet sæt. Her blev det ved med at halte efter deres indiske modstandere. Lige indtil stillingen 16-11. Herefter satte Juhl og Pedersen turboen på og vandt 10 ud af de næste 12 point. Derefter skulle Mathias Boe og Carsten Mogensen forsøge at kopiere damedoublens succes. Og det formåede de. De vandt i to sæt med 21-14, 21-15. Modsat damerne, havde Boe og Mogensen størst problemer i første sæt. Ved opholdet i sættet var de bagud 11-8, men de formåede at vende det og vinde sættet. I andet sæt havde de ingen problemer med at finde storspillet frem og mose deres modstander

Opsummering:
Både den danske damedouble og herredouble vandt deres finaler i Indien.